**MUNICIPIUL BUCUREŞTI**

# CONSILIUL LOCAL AL SECTORULUI 3

## H O T Ă R Â R E

**privind aprobarea Ghidului solicitantului de finanțare nerambursabilă de la bugetul local al Sectorului 3, în vederea acordării de fonduri pentru proiectele cluburilor sportive de drept privat și ale asociațiilor pe ramură de sport din Sectorul 3, pe anul 2013**

 **Având în vedere:**

* Expunerea de motive nr. 9731/09.10.2013 a Primarului Sectorului 3;
* Raportul de specialitate nr. 92/ 09.10.2013 al Direcției Cultură, Sport și Tineret;
* Legea nr. 350/ 2005 privind regimul finanțărilor nerambursabile din fonduri publice alocate pentru activități nonprofit de interes general;
* Legea nr. 69/2000, legea educației fizice și a sportului, cu modificările și completările ulterioare;
* Ordinul nr. 130/2006, al Agenției naționale pentru Sport, privind finanțarea nerambursabilă din fonduri publice a proiectelor cluburilor sportive de drept privat și ale asociațiilor pe ramură de sport județene și ale Municipiului București;
* Hotărârea Guvernului României nr. 1447/2007, privind aprobarea normelor financiare pentru activitatea sportivă;
* Ordonanţa de Urgenţă a Guvernului României nr.34/2006, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare;

În temeiul prevederilor art. 45 alin. 1 si art. 81 alin. 2, lit. k din Legea nr. 215/2001 privind Administraţia Publică Locală, completată şi modificată,

**CONSILIUL LOCAL SECTOR 3**

**H O T Ă R Ă Ş T E:**

**Art.1** Se aprobă Ghidul solicitantului de finanțare nerambursabilă de la bugetul local al Sectorului 3, în vederea acordării de fonduri pentru proiectele cluburilor sportive de drept privat și ale asociațiilor pe ramură de sport din Sectorul 3, pe anul 2013, conform anexei care face parte integrantă din prezenta hotărâre

**Art.2** Primarul Sectorului 3, Direcţia Economică şi Direcția Cultură, Sport și Tineret vor duce la îndeplinire prevederile prezentei hotărâri.

**Art.3.** Prezenta hotarare intra in vigoare incepand cu data afisarii la sediul Primariei Sector 3 din str. Parfumului nr.2-4, Sector 3, Bucuresti.

#### PREŞEDINTE DE ŞEDINŢĂ

**NICOLESCU ADRIAN IONUT**

 **CONTRASEMNEAZA**

 **SECRETAR**

 **MARIUS MIHAITA**

**NR. 332**

**DIN 14.10.2013**

**Anexa poate fi consultata la Serviciul Relatii Consiliul Local**